Williams F1 Team

Williams Grand Prix Engineering Limited (e 2014 Williams Martini Racing) zo ur skipailh saoz a red er Formulenn 1 abaoe 1978, en ur c'hounit meur a ditl, dreist-holl e-pad ar bloavezhioù 1990. Koruet eo bet gant Frank Williams ha Patrick Head. Redet he deus gant ar vlenierien gwellañ evel Alan Jones, Nelson Piquet, Nigel Mansell, Alain Prost, Ayrton Senna, Damon Hill, Jacques Villeneuve ha Juan-Pablo Montoya. Gounezet he doa 16 kevezadeg ha redek a ra gant Felipe Massa ha Valterri Bottas e 2014. Susie Wolff eo he blenierez esaeoù pennañ, e-kichen Felipe Nasr. Ur skipailh feuriet en eskemmdi eo abaoe 2011. Kenderc'hel a ra Frank Williams da vezañ ar perc'henner pennañ avat. Unan eus ar berc'hennerien a chom a zo Toto Wolff (dindan 10%), deuet da vezañ rener Mercedes. Renet e vez ar skipailh a zeiz-da-zeiz gant merc'h Frank Williams, Claire Williams. Orin ar skipailh Krouet eo bet ar skipailh a-hiziv e 1977 met a-raok e lakae Frank Williams kirri da redek dindan e anv, gant ar skipailh Frank Williams Racing Cars. Ne oa ket kevezus a-walc'h e girri, ha adprenet eo bet ar skipailh gant Walter Wolf e 1976. Divizet en deus Williams kuitaat ar skipailh, adbadezet Walter Wolf Racing war-lerc'h ha lakaat kirri March da redek dindan an anv Williams Grand Prix Engineering e 1977. D'ar mare-se en deus kejet Williams gant Patrick Head a zo deuet da vezañ ijinour pennañ ar skipailh ha kenberc'henner adalek an deroù betek 2011. E Formulenn 1 Gant Ford Gant Honda Gant Judd Gant Renault Gant Mecachrome ha Supertec Ar c'hevelerezh gant BMW Gant Cosworth Gant Toyota Cosworth adarre Renault adarre Gant Mercedes ha Martini E miz Mae 2013 eo bet disklêriet gant Williams e oa o vont da cheñch e geflusker adarre evit redek gant Mercedes-Benz, o kaout spi d'ober an dibab gwellañ evit ar cheñchamantoù reolennoù ar c'heflsukerioù, o tremen d'ur V8 aergelc'h d'ur V6 turbo 1.6 litrad e 2014. E fin 2013 eo bet disklêriet disparti Pastor Maldonado da Lotus, erlec'hiet gant Felipe Massa o tont eus Ferrari, gant ur sponsor bras, Petrobras. Miret eo bet Valtteri Bottas goude ur vloaz, ha Susie Wolff evel blenierez esaeoù. Pouezusoc'h evit ar skipailh eo bet disklêriet e deroù 2014 ur c'hevelerezh gant Martini, o lakaat ar skipailh da gemer livioù ar Martini Racing hag o tont da vezañ Williams Martini Racing, ar pezh a dalvezo evit meur a vloaz. E redadegoù kirri all Formulenn 2 Dibabet eo bet Williams e 2009 evit sevel ar c'harr a zo bet roet da bep blenierien e F2. Rallioù British Touring Car Championship 24 eurvezh ar Mañs Disoc'hoù e Formulenn 1 Sellet ivez